Anexă 1 la HCLMT nr……………

CONVENŢIE 

1.Părţile contractante:

1.1 Direcţia de Asistenţă Socială Comunitară a Municipiului Timişoara, Serviciul pentru Protecţia Copilului şi Familiei, înfiinţat prin Hotărârea Consiliului Local al Municipiului Timişoara nr.466/20.12.2005, cu sediul în Timişoara, str. Platanilor nr.2, jud. Timiş, reprezentată prin doamna Maria Stoianov  director executiv şi doamna Mihaela Buzilă - Petrescu, şef serviciu

şi

1.2  Şcoala Generală nr. 4,  cu sediul în Timişoara, str. Jules Verne, nr.64, reprezentată prin doamna director Mihaela Petrov

Având în vedere dispoziţiile O.G. nr.68/2003, privind serviciile sociale, aprobată prin Legea nr. 515/2003, cu modificările şi completările ulterioare, ale Legii nr.47/2006 privind sistemul naţional de asistenţă socială,  Legii nr. 272/2004 privind protecţia şi promovarea drepturilor copilului şi ale altor acte normative privind protecţia socială; 
În scopul asigurării nevoilor  de servicii sociale pentru copiii provenind din familii aflate în dificultate din  Municipiului Timişoara; 

Convin  următoarele:

2. Obiectul convenţiei: 

2.1. Obiectul  convenţiei îl reprezintă extinderea serviciilor sociale de tip centre de zi, destinate copiilor provenind din familii aflate în dificultate din Municipiul Timisoara prin înfiinţarea unui Centru de Zi pentru copii din cartierul Plopi, situat în spaţiul din Str.Jokai Moor nr.29.
3. Obiective comune 

3.1 Prevenirea abandonului şcolar şi instituţionalizarea copilului;

3.2 Asigurarea pe timpul zilei a unor activităţi de educaţie, socializare, consiliere, dezvoltarea deprinderilor de viaţă independentă pentru copii;

3.3 Organizarea unor acţiuni de sprijin, educare pentru părinţii sau reprezentanţii legali, precum şi pentru alte persoane care au în îngrijire copiii;

3.4 Dezvoltarea de acţiuni de informare la nivelul comunităţii în ceea ce priveşte serviciile oferite şi beneficiile acestora pentru copii şi familiile lor;
3.5  Colaborarea reprezentanţilor  Serviciului pentru Protecţia Copilului şi Familiei cu personalul didactic al Şcolii Generale nr.4.

4. Durata convenţiei:
4.1. Durata convenţiei este de doi ani, începând cu data de 01.01.2009.
4.2. Prezenta convenţie poate fi prelungită prin acordul părţilor şi cu aprobarea Consiliului Local al Municipiului Timişoara.
5. Obligaţiile părţilor:
5.1  Direcţia de Asistenţă Socială Comunitară a Municipiului Timişoara prin  Serviciul pentru Protecţia Copilului şi Familiei are următoarele  obligaţii:

a) Asigură personalul specializat necesar pentru realizarea activităţilor specifice centrelor de zi pentru copii;
b) Asigură plata cheltuielilor aferente utilităţilor pentru spaţiul în care se vor desfăşura activităţile de tip centru de zi pentru copii;

c) Asigură alte resurse materiale şi financiare pentru desfăşurarea în condiţii optime a activităţilor specifice obiectului convenţiei;

d) Întocmeşte documentaţia specifică în vederea admiterii copiilor la activităţile de tip centru de zi, conform legislaţiei în vigoare;
e) Asistă social copiii care vor beneficia de serviciile de tip centru de zi şi familiile acestora;
f) Asigură un program educaţional adecvat vârstei, nevoilor, potenţialului de dezvoltare şi particularităţilor copiilor care vor beneficia de serviciile de tip centru de zi;
g) Oferă suport psiho-pedagogic copiilor beneficiari, pentru  prevenirea abandonului şi eşecului şcolar, pentru efectuarea temelor precum şi în cazul altor  situaţii specifice; 

h) Urmăreşte formarea şi consolidarea autonomiei personale a copiilor beneficiari;
i) Asigură egalitatea de şanse şi accesul gratuit la serviciile sociale care fac obiectul convenţiei

5.2 Şcoala Generală nr. 4  are următoarele  obligaţii :

a) Pune la dispoziţie o parte a imobilului situat în str. Jokai Mor nr. 29, în vederea desfăşurării activităţilor de tip centru de zi;
b) Sprijină dotarea cu mobilier şcolar a spaţiului în care se vor desfăşura activităţile de tip centru de zi;

c) Sprijină personalul Serviciului pentru Protecţia Copilului şi Familiei în identificarea familiilor cu probleme sociale, a căror copii frecventează Şcoala Generală nr. 4; 

d) Permite accesul reprezentanţilor Direcţiei de Asistenţă Socială Comunitară în Şcoala Generală nr. 4,  în vederea desfăşurării unor activităţi de informare a cadrelor didactice şi a comunităţii;
6. Rezilierea  convenţiei:

Constituie motiv de reziliere a convenţiei următoarele:

a) nerespectarea obligaţiilor asumate prin prezenta convenţie de către una dintre părţi;

7. Încetarea convenţiei:
Constituie motiv de încetare a convenţiei :

a) expirarea duratei pentru care a fost încheiată convenţia, cu excepţia situaţiei în care aceasta este prelungită prin acordul părţilor şi cu aprobarea Consiliului Local al Municipiului Timişoara;

b) acordul părţilor privind încetarea convenţiei;
c) hotărârea definitivă şi irevocabilă a unei instanţe judecătoreşti;

d) forţa majoră, dacă este invocată. 

   8. Soluţionarea litigiilor :
   8.1.  Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentei convenţii. 

   8.2. Limba care guvernează convenţia este limba română. 

   8.3. Orice comunicare între părţi, referitoare la îndeplinirea prezentei convenţii, trebuie să fie transmisă în scris. 

   8.4. Convenţia  va fi interpretată conform legilor din România. 

   8.5. Prezenta convenţie se încheie  în două exemplare, câte unul pentru fiecare parte. 

